[εδοξε τωι δαμωι] τωι αλ[ασ]αρ[νιτ]α[ν ναποιαι ειπαν νικαρχος χαρμιππου τιμασικλης] ηρακλειτου νοσσυ[λος πολυμναστου] επειδη [θε]υ[κλης διατελει] τον ευνουστατον τροπο[ν δ]ιακειμενος ποτι τον δαμον τ[ον αλασαρ]νιταν κρινων καθηκον ημεν εν τοις αναγκαιοτατοις τωγ καιρω[ν α]ποδειξεις ποιεισθαι τας αυτου αιρεσιος εν τε τωι κρητικωι πολεμ[ωι] [ορ]ων τος επικαιροτατος των τοπων ανωχυρος εοντας και ποτιδεον[τας] βοαθειας ψαφιξαμενος και πορισας εις ταυτα χρηματα προενοηθη το[υ κα]τα ταχος αποχυρωθεντος του περιπολιου εν ασφαλειαι υπαρχεν τος κατοικουντας μετα τεκνων και γυναικων προενοιηθη δε και των αλλων των διατεινοντων εις ταν αλασαρνιταν ασφαλειαν τε και σωτηριαν σπουδας και φιλοτιμιας ουθεν ενλειπων εν τε τωι συνεστακοτι πολεμωι προορωμενος ταν τε των εναντιων επιβολαν και το μεγεθος του κινδυνου πεπορικε πληθος ικανον χρηματων εις τε ταν επιμελειαν και κατασκευαν των τειχεων σπευδων τε και εις τον μετα ταυτα χρονον αθικτον ταν υποθηκαν τοις περιπολιοις υπαρχεν πεπολιτευται συνφερουσαν και δυναταν διοικησιν ποιησαμενος κατα των απειθουντων τοις δογμασιν τας εκκλησιας των τε υπεναντιων επιβαλομενων λεμβοις τε και αλλοις πλοιοις και πληοσιν επι τε ταν πολιν και ταν χωραν ψαφιζομενος περι τε των αλλων των διατεινοντων ποτι ταν κοιναν ασφαλειαν τε και σωτηριαν και περι τας κατα γραμμα παλιν εσσευμενας φυλακας απελυσε τος δαμοτας τας κατα πολιν φυλακας νομιζων δειν μενοντας επι των ιδιων τοπων συνδιατηρησαι τα φρουρια ακολουθως δε ται των καιρων περιστασει καθιστας φυλακαν τας πολιος εφροντιξεν τον εκτενεστατον τροπον και του περιπολιου ποτιθεσιν ποιησαμενος του τε πληθους των φυλακων και τας μισθοδοσιας εμβολαν τε γινομεναν ες ταν χωραν συνγραφων περι προφυλακας ιππεων τε και πεζων προενοιηθη και τας αλασαρνιταν ασφαλειας ποτιταγμα δους τοις επι τουτων τεταγμενοις συνδιατηρησαι τος τοπος ελθοντων δε και των δαμοταν επι τε ταν βουλαν και τον παντα δαμον και απολογιξαμενων α μεν αχρεωσθαι των οπλων α δε και ποτιδεισθαι το παραπαν κατασκευας προαιρευμενος κατα δυναμιν ταν αυτου παντα πρασσεν τα συνφεροντα τωι δαμωι πεπορικε χρηματα εις τον καθοπλισμον των τεταγμενων επι τας φυλακας του περιπολιου προχρησαμενο[υ] τε του συμπαντος δαμου τα υπαρχοντα ξυλα εις ταν κατασκευαν τας στοας εις τας του πολεμου χρειας εφροντιξεν περι τας αποκα[τα]στασιος προεισευπορησας εκ των ιδιων ατοκα τα χρηματα εν τε τοις αλλοις τοις διατεινουσιν ποτι ταν φυλακαν και ασφαλειαν διατελει παντα τα δυνατα και πρασσων και γραφων οπως ουν και [ο] δαμος ο αλαρανιταν καθοτι πατριον εστι αυτωι φαινηται τους αγαθους των ανδρων τιμων καταξιως των γινομενων εις αυτον ευεργετηματων θευκλης τε τυχων των τιμ[ι]ων πολυ προθυμοτερον αυτον παρεχηται εις τα του δαμου χρησιμ[α] δεδοχθαι επαινεσαι θευκλη αγλαου αρετας ενεκα και ευνοιας τας ες [τε] πολιτας παντας και ες τον δαμον τον αλασαρνιταν στεφανωσαι δε αυ[τον] στεφανωι χρυσεωι απο χρυσων αλεξανδρειων τοι δε ναποαι [εγ]δοντω αναγραψαι το ψαφισμα τοδε εισταλαν λιθιναν και αναθεντω [εν] τωι ιερωι του απολλωνος του εν αλασαρναι εις τον επιφανε[σ]τατον τοπον.
Kos Isl. — Halasarna (Kardamaina) — ca. 200 BC — Gr. Mauerbauinschriften (1959) 174, 46
 ca. 200 BC 